بسم الله والحمد لله والصلاة والسلام على رسول الله صلى الله عليه وسلم. ان شاء الله دي الحلقة الرابعة في صناعة الطفل المصلي. آآ واحنا كنا في الحلقة الماضية بدأنا نستعرض
الكتاب اه زي ما قلنا يعتبر هو مصدرنا واحنا يعني بنعمل خريطة كده لما يتعلق به ان شاء الله. وانا يعني اه ان شاء الله طامع في كرم ان الناس بس مش يعني مش ما تكتفيش بانها تدرس الكتاب كويس لا بالعكس كمان احنا نتمنى ان هم آآ انتم
استعملوه في ان انتم فعلا تعلموا غيركم وتعملوا مجالس يعني تعلموا الامر ده. ولزلك ان شاء الله الدورة هيبقى بعدها في المفروض انت هتاخدي شهادة حضور بس في بقى بعدها في اختبار في الكتاب. يعني انت مسلا ممكن تزاكري الكتاب وتختبري فيه
فلو انت اجتازتي الاختبار ده بدرجة كويسة ابقى انت كده في الغالب آآ يعني ممكن تدرسيه او نأذن لك بان انت تشرحيه لغيرك يعني. خلاص الفصل التالت زي ما قلنا هو حديث الوحي عن تعليم الصلاة والامر بها
ويعتبر الفصل يعتبر الرئيسي او الفصل الاساسي في الكتاب. انا في العادة في العادة بقسم حديث الوحي لجزئين بقول حديث الوحي اه اللي يخص المقاصد المقاصد والغايات المقاصدية اللي اللي يخص الغايات اللي يخص الحكم. احنا دايما عندنا كده عندنا
المقاصد في في مواجهة الاليات. عندنا المقاصة مواجهة الاليات. وعندنا الغايات في مواجهة الهيئات. وعندنا الحكم في مواجهة الاحكام. دول شقين للاسف الشديد يعني بيتم اهمال الشق اللي هو على اليمين ده دايما اللي هو بتاع المقاصد. ايوة مركزين على الاليات. اه حتى الصلاة كده
ان الصلاة مركزين على كيف تصلي؟ انما لماذا تصلي؟ احنا ليه بنصلي اصلا؟ مركزين على الاحكام مش على الحكم مركزين على الهيئات مش على الغايات. رغم ان الهيئات الغايات دي او المقاصد آآ او آآ الحكم
هي اللي بتوجه الباقي اصلا. يعني المهم ففي الغالب انا من قعدت اعمل كده لكن بما ان الصلاة الجزء اللي بيتعلق فيها بالاليات والهيئات والكلام ده الحمد لله قتل بحثا موجود بشكل كافي. فانا كان تركيزي الاكبر على
ده الجزء اللي يخص الايه آآ بشكل اساسي المقاصد الحكم الغايات. وآآ الموضوع هنا مختلف شوية بمعنى ايه؟ انا ما بتكلمش عن واحد بيصلي انا بتكلم عن واحد بيعلم واحد الصلاة
عشان يبقى كلامي واضح عن تعليم الصلاة فطبيعي كان المفروض برضو ان انا اجيب لك اليات تعليم الصلاة. يعني انا الغايات ومش عارف ايه والكلام ده ماشي حلو. المقاصد. اليات تعليم الصلاة بقى. احنا
ازاي التفاصيل اللي متعلقة بتعليم الصلاة؟ الحقيقة الكلام ده لعلي ييسر ان يكون له مصنف مستقل. بس المصنف ده انا لقيت ان الناس بتاخد الجزء اللي هو من الاخر وتسيب الجزء الاساس
فلعل ده اللي شجعني ان انا آآ ما اعملش الجزء التاني ده يبقى مضمن في داخل الكلام بتاعي ولزلك انا مش عايز اما نستعرض الجزء ده نبقى بنستعرضه استعراض ايه؟ اللي هو بنفهم حاجات. لا. انت من وسط الكلام هتطلعي ايه
اليات وحاجات تعمليها هتطلعي آآ المفروض آآ الخطوات عملية تطبيقية لكن برضو نفسي ما طاوعتنيش فجيت في الاخر عملت اللي هي المنزومة التشغيلية اللي هي في الفصل الرابع ماشي الفصل الرابع بس لسه هنتكلم عنها. طيب فاللي اقصده ايه
انتم هتلاقوا في الفصل ده مزيج مزيج من كلام على ايه؟ يعني بصوا يا جماعة احنا قلنا قبل كده قلنا قبل كده عشان عشان المسألة تكون واضحة في في نقطة ما. قلنا انا عندي التأصيل والتحليل والتعليم
وعندي التنزيل والتفعيل والتمثيل دول المفروض ست خطوات بيتقسموا على مرحلتين كبار. عشان اي موضوع يتم خروجه من من السطور الى خلاص الست حاجات دول تأصيل يبقى انا يكون عندي نصوص
اللي جت في الوحي مؤصلة ما فيش حاجة اسمها نص ضعيف ما فيش حاجة اسمها حاجة تتفهم على هواياه ولا على مزاجي. كلام مؤصل علميا بشكل دقيق محكم الحمد لله ده شغلنا كله يتميز به بفضل الله او دي ميزة حاضرة في شغلنا كله بفضل الله. ما فيش حاجة اسمها حديس ضعيف ما فيش حاجة اسمها كلام من دماغنا. دايما كلام العلماء
المفسرين كلام الشراح كده يعني. طيب دي النقطة الاولى اللي هي بتاعة التقسيط. التانية التحليل يحلل النص ده كويس يعني يفهم جيدا يستنطق ان صح التعبير يستخرج منه الحاجات اللي احنا هنعملها. التعليل يعلل. طب ده ليه؟ وده علاقته ده بده ايه؟ وده تساؤلات تعليلية. لما تخلص المرحلة دي كده
اللي احنا بنسميها المرحلة التأهيلية بتيجي بقى لمرحلة تشغيلية والتشغيلية تلت خطوات برضو التنزيل ازاي ينزل على الواقع بتاعنا والتفعيل ازاي يفعل في الواقع ده والتمثيل ندي مثال اتنين تلاتة اربعة خمسة ايجاد المثال او الانوسة. يبقى باختصار الستة دول هتلاقوا ان انا في الفصل ده
جبتهم مع بعض يعني ليست هذه العادة العادة اللي احنا بنجيب التأهيل لوحده اللي هم التأصيل في التأهيل في التعليل ونجيب التشغيل لوحده. التشغيل ده للمنظومة التشغيلية. اللي هو بقى التنزيل والتفعيل والتمثيل. نعمل ايه؟ الخطوات ايه تمشي ازاي
لكن في الحقيقة انا كنت قاصد هنا في في الفصل ده آآ ان انا اجيب كله مع بعضه بس في حاجات هتلاقوها واضحة. التأصيل ده خلص. ان انا الحمد لله تقريبا كل ما يتعلق بالامر من نصوص في القرآن او السنة جاية بشكل انت
واطمئن لي الحمد لله. الفصل ده بالزات هتلاقيه مركز على التحليل تحليل النصوص دي استنطاقها استخراج الحاجات منها برضو في نطاق الحمد لله سليم. وتعالي لي والتنزيل بقى على الواقع تلاقي ده حاضر بقى التنزيل على الواقع بتاعنا طب دي يستفاد منها في كزا واحنا عندنا المشكلة التالية ومش وهتلاقيني كده تقريبا
اقول مسلا سيدنا ابراهيم احنا في الاية دي استفدنا منه كزا. خلاص؟ والاية دي بتقول كزا وهو عمل كزا عشان كزا. عملنا التحليل والتعليل. وقل بقى طب احنا في واقعنا كزا
كزا وممكن يستفاد من النقطة دي في كزا تمام كده؟ فبقينا بنعمل الكلام ده التأهيل والتشغيل مع بعضه في المنطقة دي. مفهوم الحتة دي فلذلك انت هتقدري تخرجي المنزومة التشغيلية بايه؟ بسهولة. يعني حتى بعد كده في الدورات دي انا هبقى اعملها كما لو كانت ايه؟ مشروع
تخرج ان انت من خلال اللي انت شفتيه ده هتستخرجي من كتاب المنظومة التشغيلية بتاعتك. ماشي؟ وان كان المنظومة التشغيلية اللي في الاخر هتحل مشاكل كتيرة او الموضوع برضه. بس انا عشان تبقى انتم فاهمين العرض تم ازاي في الكتاب ده. انما انا في العادة بيبقى التأهيل لوحده والتشغيل لوحده. او اللي بنسميه التأصيل يعني. فئة
اوقات نقول عليه التنزير والتقطير. اللي هم التلاتة اللي في الاول دول التنزير والتلاتة اللي بعدهم التقطير. ازاي يؤطر عمليا؟ خلاص ما علينا على الاستراحات وقلنا ان احنا عندنا مبحثين في الفصل ده المبحث الاول اللي هو النسخة المستورة
اللي هو ما جاء في السطور اللي هو نصوص القرآن او نصوص او نصوص السنة السنة القولية. والنسخة المنظورة اللي هي حال النبي صلى الله عليه وسلم في تعليم الصلاة. طيب
وقلناه في في النسخة المستورة عندنا مطلبين المطلب الاول حديث القرآن عن تعليم الصلاة والامر بها قلنا عندنا خمس محطات خمس محطات اللي ورد فيهم المسألة دي المحطة الاولى مع سيدنا ابراهيم صلى الله عليه وسلم. المحطة التانية مع سيدنا اسماعيل صلى الله عليه وسلم. المحطة التالتة مع الخلائف
نعرف مين الخلائف المحطة الرابعة مع سيدنا لقمان المحطة الخامسة مع النبي صلى الله عليه وسلم. ده بترتيب زمني. والترتيب ده سبحان الله برضه فيه يعني فايدة مهمة. لان احنا
هنشوف ازاي سيدنا اسماعيل استفاد بايه بسيدنا ابراهيم. وهنشوف ازاي ان الخلائف دول فهم الصورة العكسية. يعني عندنا الصورة اليمين والشمال. الصورة اليمين بقى للي استفاد بالكلام من سيدنا اسماعيل الصورة الشمال اللي هم راحوا اتجاه اخر
هنشوف سيدنا لقمان كواحد وهو مش نبي اصلا وازاي الامر ده كان فارق معه. وهنشوف النبي صلى الله عليه وسلم واستفادته ازاي من ايه؟ من كل اللي مر ده يعني كل اللي تم عرضه قدامه عينيه تاريخيا ده هو ازاي النبي صلى الله عليه وسلم استفاد بها. وده كنا اشرنا اليه في مشروع القصص علم وعمل. لما قلنا
ان النبي صلى الله عليه وسلم كل القص اللي تم قصها عليه هنلاقي اثرها في حياته. اثرها في حياته. وقل احنا امسلة كتير منها على امسلة انتفاع النبي صلى الله عليه وسلم بالقص اللي تم قصها عليه. لان زي ما قلنا هو ما كانش بيتلقاها بنفسية الانبهار والاكبار
كان بيتلقاها بنفسية التأسي والاعتبار. طيب المطلب التاني هو حديث السنة عن تعليم الصلاة والامر بها. وده خصص للحديث تأمروهم بالصلاة لسبع او علموهم بالصلاة لسبع. تتبعت رواياته كلها في كتب السنة
وده في صفحة ونص تقريبا وبعدين بدأنا ده بقى اللي كان عليه مجهود كبير اللي قلت لكم لما شفت كلام الفقهاء ومش عارف ايه والمصادر دي كلها. المهم انا حطيت تقريبا حوالي اه خمستاشر وقفة
هم كانوا بمثابة تساؤلات حقيقية كانت شغلاني زي مين الصبي المقصود هنا مين المطالب بتعليم الطفل الصلاة؟ ايه معنى مروره؟ ايه معنى علمه؟ ايه معنى لسبع ولا عشر؟ ليه بالصلاة مبكرا اصلا ليه السبب بالذات؟ آآ ايه اشهر علامات بلوغ السبع؟ آآ ماذا لو لم يحصل التمييز عند السابعة؟ لماذا كان
عند سن العاشرة هل الامر بالضرب يفيد وجوب الصلاة؟ وما هو مقصود الضرب؟ لماذا تعلق الضرب بترك الصلاة لا بغيرها؟ ما هي سورة الضرب وضوابطه آآ هل الحديث ده هيقف عند آآ الصلاة ولا ممكن يستعمل في خارج آآ مسألة الصلاة في امور اخرى
دي حوالي خمستاشر تساؤل تقريبا طرحتهم فيما يتعلق بالحديث واجبت عنه وده كان النواة الاولى اصلا للكتاب. طيب المبحث التاني اللي هو النسخة المنظورة من الهدى نسخة الاحوال. دي تتبعت فيها
احوال النبي صلى الله عليه وسلم فيما يتعلق بمسألة تعليم الصلاة والامر بها طيب وانا قسمتها اه قسمتهم اه لجزئين. الجزء الاول كان مواقف تخص تعليم الصلاة او تعليم الاطفال الصلاة
آآ اطفال بالزات يعني اخترت الاطفال والتاني كان الاهل عموما يعني النبي صلى الله عليه وسلم مع اهله. انا برضه وامر اهلك بالصلاة. طب ما الاهل دول فيهم السيدة عائشة. السيدة عائشة صغيرة
برضو بتدخل في الامر ده الامر الامر لاهله للصلاة هو كان الموضوع ده شاغله ازاي؟ المهم وكان ده السنة العملية للنبي صلى الله عليه وسلم في الاطفال اخترنا سيدنا الحسن ابن علي انا اخترتهم برضو انا اخترتهم بترتيب القرب ان سيدنا الحسن ابن علي المسؤولية بتاع
النبي عنه اكتر ابنه قلنا ابن هذا يعني ابن بنته سيدنا عبدالله ابن عباس سيدنا عبدالله بن عمر بالترتيب كده وبعد كده مواقف متفرقة مع اطفال اخرين كتيرة بقى. يعني في مواقف تانية بس مواقف معينة في حتت معينة. لكن سيدنا الحسن كانت واقفة طويلة سيدنا
عبدالله بن عباس وقفنا معه وقفة طويلة سيدنا عبدالله بن عمر وقفنا معه وقفة طويلة بعد كده مواقف حول تعليم الاهلي الصلاة آآ وامرهم بها. ماشي؟ طيب. الفصل الرابع والاخير هو كان
المنزومة التشغيلية اللي قلنا عليها اللي هي لوازم التعليم والتقويم. لوازم التعليم والتقويم. هم اتناشر لازم موجودين عندنا. اختصارا كده التأليف والمصاحبة الترفق والملاعبة التفريد والمناسبة التقدير والمواكبة التعاهد والمراقبة التفتيش والمحاسبة التبيين والمعاتبة التهديد والمغاضبة
التباعد المجانبة التهذيب والمعاقبة التعليق والمخاطبة التسديد والمقارنة. انا حرصت ان هم الى حد كبير يبقوا بشكل يعني ناحية البناء اللغوي حتى مسجوع واحد عشان ما يتنسوش وهم متقسمين لتلات مجموعات
مجموعة منهم هي تعليمية محضة اللي هم الخمسة الاولى والمجموعة التانية تقويمية محضة اللي هم الخمسة اللي بعدهم. والمجموعة التالتة تتميمية اللي هي الحداشر واتناشر ماشي؟ تم ترتيبهم حسب الترتيب الوجودي
يعني انت راعي راعي الاول ده يليه ده يليه ده يليه ده يليه ده يليه ده مش كلام محطوط فوق بعضه وخلاص. والحمد لله برضه ما تمش اختيار مسلا الفاز
كده عشان تمشي وخلاص في مع حاجة لأ الحمد لله كل لفظ مقصود بالضبط والحاجات دي لو تم مراعتها واحدة ورا التانية في اي عملية بناء تخص الطفل او اي صناعة للطفل او اي
في تعامل مع الطفل هتفرق جدا ولزلك حتى انا الفص ده تحديدا انا خدته وحطيته بس عممته بقى خدته وحطيت فيه الاصول العامة انا شلت ما يخص الصلاة وعملته بشكل يناسب التعميم في كتاب اصول التعامل آآ لان كنا عملنا فصل عن آآ
اه اخطاء الطفل ازاي يتعامل مع اخطاء الطفل. طيب بعد كده الخاتمة وبعد كده الايه ورقة العمل والكلام ده. طيب ده تقريبا ده استعراض للكتاب كده ان شاء الله. احنا هناخده واحدة واحدة باذن الله رب العالمين. آآ بس حابب اشير لحاجة. الكتاب ده آآ لو احنا اشتغلنا معه
في البيت ومن مزاكرتنا لها واهتمامنا به بالورقة والقلم هنطلع المنظومة التشغيلية اللي احنا عايزينها. هنطلع يعني انا يعني ارجو ان كل واحدة منها لها نسخة شخصية من الكتاب ايه النسخة الشخصية؟ نسخة تنزيلية اسقاطية على وقعك. الله. انا ما كنتش واخدة بالي من الحتة دي. ياه! ما انتبهتش للنقطة دي
اول مرة اخد بالي مش يبقى انت كده هتبقى عندك حاجتين مفاهيم وحاجات ما انتيش كنت منتبهة لها اصلا بتسجليها مفهوم ورا التاني ورا التالت ورا الرابع ورا العاشر. سجلي المفهوم باختصار وبتشيري ليه في صفحته. ليه ؟ عشان انت بعد وقت هتنسيه. ماشي؟ يبقى انت كده
عندك المفروض ان انت او مسلا كشكول بتكتبي فيه المفاهيم اللي اتسددت عندك. اه انا كنت متصورة كزا كنت متصورة كزا. المفهوم ده مسلا انت كاتبة قصاده صاد كزا في الكتاب. وتيجي بقى في كشكول تاني بتكتبي فيه المهارات. الحاجات اللي انت هتعمليها. ايوة انا خدت بالي ان النبي عمل كزا مع
ابن علي انا هعمل كزا مع ابني طيب من الحاجات برضو اللي استفدتها انه عمل كزا مع عبدالله بن عباس من اللي استفادته ان سيدنا ابراهيم عمل كزا مع ولاده. وان سيدنا اسماعيل عمل كزا. واضح؟ يبقى انت انت في مفاهيم وفي مهارات. بتسجل
الجنيها بصفحاتها تحس ان انت يبقى عندك في النهاية في النهاية ده اللي انت خرجت به. مفاهيم اللي خرجت بها المهارات اللي خرجت بها. طيب ده بالنسبة لنا مشروع التخرج فيما يخص الكتاب ده
يعني انا عشان ادي حضرتك الكتاب ده وهقول لحضرتك مسلا استازة فلانة انت مسموح لك تدرسيه لاي حد. عشان انا برضو ابقى عند ربنا انا انا عندي ازمة كبيرة في الكواليتي. يعني في الجودة
انا بشوف ان ولا ان شاء الله ولا حد يتأهل بس ما يطلعش حد يبقى شاهد زور على حاجة خير. تمام؟ لان احنا دي ازمة ازمة بتخص الدين ككل ان الدين النهاردة بقى ايه؟ نهبة اي حاجة. النهاردة انا ما يجوزليش اقعد افتي في حاجة تخص مسلا امراض القلب وانا بتاع اطفال
ولو اتكلمت احاسب واعاقب واعاتب والدنيا كلها تشتغل. انما ليه الدين كده نهبة يعني ايه يعني؟ مش عارف لا ما انا ما بقولش الشهادات ولا بقول مش عارف مؤسسات. بقول نتعلم صح
ان انا ابقى متقن اقف قدام حاجة متقن لها ولذلك هيبقى باكد على نقطتين في عندنا مشروعين تخرج او مشروع تخرج وامتحان. في الامتحان اللي هو التحاليري هيبقى امتحان دقيق
يعني مش امتحان اللي هو ايه يعني من الاخر ما بيقيسش الحفز. انا مش عايزك تبقي حافظة ان كله موجود هنا انا عايزة تبقي فاهمة اللي هنا ماشي؟ اشكالية الفقهاء الفقه الفهم. مصطلح الفقه عند الصحابة ما كانش الفقه بمعنى الفروع ده خالص. ما كانش لسه حضر الفقه بتاع الفروع ده
فهما لما يقولوا الفقهاء يقولوا يقصدوا بها الايه؟ الفاهمين. ناس عميق الفهم. فاهم فاهم الامور كويس ما بتختلطش معه ببعضها فتبقى حاجات بين السطور ايوة بتبقى صح وغلط واختيارات والكلام ده بس بين السطور. فيبقى في اختبار انت حضرتك الاختبار ده هتمري به ده ده مستوى تاني غير حضور الدورة
عن حضور الدورة تمام زي الفل حضرت دورة عادي الاستفادة الشخصية. لكن لو انت حابة ان انت تفيدي غيرك بالكلام ده فده الامتحان ومشروع تخرج اللي انا بقوله ده مشروع التخرج ده بتاعك انت حرة بقى انت ماسكة عندك البلوك نوت ده اسماه جزئين. الجزء الاول ده المفاهيم والتاني للايه؟ للمهارات. وانت وانت ماشية كده اه او مسلا
اطلقي على الاول ده تأهيل وعلى التاني تشغيل. وانت ماشية المفهوم ده استفدته. تكتبي صفحة كزا. وده استفدته صفحة كزا. وهنا خدت هعمل المهارة التانية. هعمل التصرف التالي هعمل السلوك التالي هعمل كزا ايا كان دول كده انت حضرتك بتخلصيهم الاتنين وبتبعتي لنا منهم نسخة مصورة في ملف بي دي اف كاتباهم وورد او كاتباهم
براحتك بس انت هتبقي استفدتي حقيقة من اللي انت سمعتيه. ماشي؟ طيب بقي ان اشير في مسألة الاستعراض دي عشان برضو نبقى واقفين على ارض صلبة. الا ان الكتاب ده احنا عندنا يعني
في المشروع اا في كتب اطفال غير رسالة قرآنية ومش عارف ايه وحتى الصلاة ان شاء الله ان شاء الله ان شاء الله يعني دعواتكم بالتيسير احنا هنعمل منتج الاطفال
يعني احنا هنعمل منتج الاطفال المفترض كان في يعني بعض الاخوة الفضلاء والاخوات كانوا آآ اقترحوا اسم مقيم للبطل والجد ابراهيم بما ان سيدنا ابراهيم حاضر في الصلاة بشكل كبير. فالمفروض انها تبقى سلسلة برضو هتبقى هدفها اقامة الصلاة في حياة الاطفال. بس منتج
الطفل بقى الطفل هو اللي بايه؟ هو اللي بيقراه هو اللي بيتفاعل مع انشطته وبعد كده يتحول ان شاء الله للكرتون يتحول لجيمز يعني ده منتج الاطفال احنا عندنا دايما منتجات الاطفال منتج الطفل وعندنا منتجات الكبار. يعني الكبير
اللي هيتعامل مع الطفل يعني انت النهاردة كام او كمعلمة ايا كنت ايه بالضبط هتحتاجي ده ده منتج الايه؟ الكبار بالنسبة لك لما تيجي تمكني بقى تقيمي في حياة الطفل الصلاة او تقيمي في حياته كتاب الله
هتحتاجي مسلا هنا اطفالنا والصالحة. طيب فاحنا عندنا خط كده يعني احنا عندنا بنقول دايما خط الاصدار بتاعتنا فيه خط يخص الكبار وخط يخص الاطفال والخط اللي يخص الاطفال هو عبارة عن جزئين. جزء كتب للكبار
تخص الاطفال هي موجهة للكبار بس تخص الاطفال وكتب للاطفال الاطفال. ماشي اللي هو للكبار بتاعنا ده اللي يخص الاطفال في الحقيقة كل كتاب منهم منفد على التاني. يعني هم كأنهم منزومة على بعضها
يعني انا قلت لو انا هدفي بالنسبة للطفل او حلمي بالنسبة للطفل. ان انا اقيم في حياته كتاب الله واقيم في حياة الصلاة. فده احنا عملناه ان انت النهاردة المنهج النبوي في تعليم الاطفال القرآن ده بتتعلمي منه ازاي تقيمي في حياته كتاب الله
مش تفهمي بقى كل ما يتعلق بالمسألة بنفس الطريقة بتاعة اطفالنا والصلاة كده. ماشي؟ برضو الاهتمام فيها بالتأصيل والتحليل والتحليل وكل ما يخص المسألة وبفضل الله برضو اللهم لك الحمد ازعم ان لا يوجد في المكتبة الاسلامية كتاب تناول المسألة بالشكل ده
طيب انت عايزة تقيمي في حياته الصلاة يبقى ده ولزلك هنجد ان في مباحث هنا ايه وهنا. يعني المنزومة عشان تكتمل في راسك عشان تكتمل في راسك لو انت بدأت من كتاب الله
يبقى لازم تروحي على الصلاة لو انت بدأت بالصلاة تروحي على كتاب الله ولزلك فده لا يغفل ضروري جدا جدا بحيس ان يتحقق اللي احنا نطمح اليه من يعني ان احنا في حياة اطفالنا نقيم كتاب الله ونقيم الصلاة. طيب سواء كنت شغالة في المحور بتاع اقامة
كتاب الله او اقامة الصلاة. تمام؟ انتم مستغربين من كلمة اقامة كتاب الله؟ نعم. قال الله ولو انهم اقاموا الايه؟ التوراة والانجيل وما فانزل اليهم من ربهم لاكلوا من بين صح؟ ولو انهم اقاموا. يا ريتهم بس يقيمون. ماشي؟ طيب
فدول كده زي ما قلت هم محورين مهمين جدا محورين بالنسبة لنا عندنا تعبير كده متعانقين محورين متعانقين يعني متلازمة لا لا يكاد المحور ده يفارق المحور ده فاللي هييجي من هنا لازم يروح هنا واللي يجي من هنا لازم يروح هنا
طيب انا سواء كنت باقيم في حياته سواء اقيم في حياته كتاب الله او اقيم في حياته الصلاة فانا محتاج حاجة في غاية الاهمية وهي اني اعرف ازاي اتعامل معه
معلش بقى مع تمام احترام هتلاقي بتوع البوست او التربية الايجابية بيقولوا لي الكلام وهتلاقي مش عارف آآ اريكسون عنده كلام. وجامبيا جاي عنده كلام. طب احنا ما عندناش حد تعامل مع الطفل زي النبي صلى الله عليه وسلم
ليه يعني ليه المنتج اللي عندنا بالعزمة دي احنا ما نستفدش منه ده الحمد لله رب العالمين كفيناكم اياه في كتاب اصول التعامل مع الاطفال في ضوء السنة النبوية. هو ده برضو واحد من الكتب اللي ما كانش
خالص مقرر انها تخرج. لان انا كنت آآ امل ان انا اقدر اعمل ايه؟ ان انا امسك النصوص بقى وتاخد راحتها كده زي في اطفالنا الصلاة. تحليلا وتعليلا وتعليل. والنصوص كتيرة. يعني لو هنعمل كده احنا محتاجين تلات اربع
مجلدات لكن الحقيقة انا بردو خشية من اني اه الواحد توفيه المنية وما ابقاش اخرجه. حطيت اللي انا كنت اتمناه في اول الكتاب قلت انا عايز اعمل كزا كزا كزا كزا كزا وحطيت المنهاج اللي ممكن يمشي عليه اللي حابب يعمل الكلام ده
والحمد لله كفيتكم كفيتكم كل ما يخص التعامل مع الاطفال مما صح في السنة كله بفضل الله كل ما يخص التعاون مع الاطفال كل المواقف العملية لسيدنا النبي صلى الله عليه وسلم يتعامل فيها مع الاطفال الحمد لله جبتها ورتبتها
في سورة ابواب بفضل الله. وكمان خليت في الاخير كده عملت في في الاخير فصول خاصة. عملت فئات خاصة. تعامل مع ايتام التعامل مع البنات بصورة خاصة المؤنسات الغاليات عملت يعني سميها فئات خاصة تعامل النبي مع دول مع دول مع دول يبقى المنهاج اتحط الحمد
اللي احنا المفروض نسري عليه وتم وضع الحمد لله رب العالمين آآ اصول كده عامة اصل ورا اصل ورا اصل احنا بنسميها اصول الاصول. خلاص والنصوص الحاضرة عليها الحمد لله رب العالمين لا تجدون نصا ضعيفا ولا موضوعا ولا الكلام ده خالص. ولا نص متكلف ولا متعسف وضعه تحت باب اطلاقا
اقل طيب وبرضو تم حل بعض الالفاظ الغريبة بشكل كده وكأنه بمثابة مد. طيب بقي النصوص دي محتاجة تحليل ومحتاجة تعليل ومحتاجة تنزيل والكلام ده. اللهم لك الحمد. انا شرحتها
كده في كم؟ من ستين لمية وسبعتاشر يعني احنا ممكن نقول كده في حوالي سبعة وخمسين حلقة على قناة الندى موجودين كلهم على قناتنا على اليوتيوب هتلاقوا الكتاب ده مشروح
ان انا هبقى جايب النص وشرح النص. احنا عندنا اطفال او قرآن اللي هو موجود على قناة الندى. كان الموسم الاول منه كان لعملية القرآن للاطفال. يعني من الاخر كان في الكتاب ده
فالموسم الاول منه كان فيما يخص هذا الكتاب. الموسم التاني منه كان لده. هو اصول التعامل من الاول فلزلك يتسمع البرنامج ده هو شرح الكتاب ده فقلت لعل يعني الحمد لله ده يجبر الامر شوية. ان الشرح بتاع النصوص دي كلها تحليلها وتنزيلها وتعليلها
كل ما يتعلق بها مشروع الحمد لله رب العالمين بصورة مرئية. وده اللي يعتبر بمثابة المتن او الكتاب. هنبص مسلا خلاص احنا بندور على الحديس ده هنلاقيه هنا. الحديس ده هنا الحديس
هنا وكله مشروع بفضل الله عز وجل. آآ وهنا ربما بعض الاشياء التي تزيد بس كله مشروع في الايه؟ في الفصل ده. طيب عايز اقول ايه عايز اقول ان انا اصول التعامل دي انا لا احل
لحد يتعامل مع طفل وما يعديش على الكلام ده لا احل منهجيا ما ليش دعوة بمسألة انه يأثم ولا ما يأثمش. ليه؟ لان انا النهاردة اتعامل مع الطفل. فطبيعي عايز اسأل نفسي الطفل ده اتعامل معه ازاي
وعندي انموزج ربنا ارسله لي منة منه سبحانه وبحمده. لقد من الله على المؤمنين اذ بعث بهم رسولا من انفسهم. منة من الله انا اترك يعني مع ولادنا مع اللي بنعلمهم مع اي حد
طب صورة اساسية ده ملزم منهجيه. ملزم لحضرتك منهجيا سواء كنت هتقيمي في حياته كتاب الله او هتقيمي في حياته الصلاة لازم تفهمي هو هو هو نفسه ايه الاحسن للتعامل معه؟ يعني فيه ابواب او فيه حاجات احنا ربما ما كنتش ملتفتين لاهميتها بالشكل ده
ولزلك دي اصبحت كتب مكررة بشكل واضح على الناس اللي عندنا في الدبلوم. طيب بقي عشان تكتمل المنزومة دي باقي لنا حاجة. باقي ان احنا يبقى عندنا كتاب بيتكلم آآ طيب احنا حد يطرح تساؤل طب مش محتاجين كده خصائص الطفولة
ايوة محتاجينها بس ده قد يغني عنها ان احنا نعرف منه التعامل معاهم ازاي لان فكرة الخصائص بصورة اساسية ان احنا نعرف كيف نتعامل او من الاخر ننجح ننجح في ميدان التعامل وميدان التعليم. خصائص مفيدة جدا في ده. ان انجح في ميدان التعامل وميدان الايه
في التعليم. فخلاص طالما عندي انا اليات تعليمية واضحة يبقى خلاص هتنفعني واليات تعاملية واضحة يبقى تنفعني لان مشروع الخصائص ده مشروع امة يعني مشروع كبير او مشروع حضاري من الاخر عشان احنا نقدر نعمل عندنا
حضاري مع غيرنا يعني انتاجه متعلق بالمسألة دي. طيب هيتبقى لنا حاجة وهي المهارات اللي استعملها النبي صلى الله عليه وسلم طب ما هنا في مفاهيم المهارات دي نطلعها منين؟ نجيبها منين؟ ما يخص تعليم الاطفال القرآن احنا الحمد لله عندنا منتج كده كده اللي هو
مهارات اللي استعملها النبي صلى الله عليه وسلم في التعليم القرآني. وده برضو هيصدر في كتاب زي اصول التعامل كده حتى على الاقل كمتون. لكن هو بيتم استعراضه طيب المهارات اللي استعملها النبي في تعليم الصلاة جاية في اخر كتاب اطفالنا والصلاة مع الجزء بتاع الاحوال
ماشي؟ اللي هو لما قلنا الحديس الوحي في الاحوال. فشفنا بقى مهاراته في تعليم الصلاة للحسن. مهاراته في تعليم الصلاة لابن عباس. مهاراته تعليم الصلاة لكزا. تمام؟ وبكده يكون الحمد لله رب العالمين تأهيلا وتشغيلا او تأصيلا وتفعيلا تكون اكتملت المنزومة
اللي احنا محتاجينها علشان خاطر ان احنا نقدر فعلا فعلا نبني الانسان الذي يريده الله. او من الاخر من الاخر تحمل الامانة التي حملنا اياها الله على مراد الله اللي احنا نسأل عنها كلكم راع وكلكم مسؤول عن رعيته
ان دي رعية انا ساسأل عنها امام الله فده يعني كان العمل فيما يخص هذه المسألة. اه كتاب اه اصول التعامل. عشان كده احنا اه لما قلنا لحضرتك ان المادة
العلمية للدورة معها اصول التعامل فده ضروري يعني انت اقري او زاكري اطفالنا الصلاة عشان خاطر ايه علشان خاطر ان انت تعرفي كل ما يتعلق بالصلاة طب لما تيجي تشتغلي لازم تقري ده. لازم على اقل التقديرات مش هقول لك حتى احضري اسمعي الحلقات اللي موجودة في
اطفالنا اللي موجودة في اطفالنا والقرآن الحالات بتاع ندى. آآ هتلاقيها موجودة على القناة بتاعتنا بالوحي ناحية فيه كاملة لاطفالنا والصلاة او للاطفال والقرآن او هي جزء في دورة صناعة الطفل القرآني. بس على الاقل التقديرات اقري الكتاب ده. عشان قبل ما تبدأي معه اعرفي
تتعاملي معه قبل ما تبدأي هتكتسبي حاجات. ونصيحتي برضو نصيحتي برضو الكتاب ده يذاكر زي كتاب اطفالنا الصلاة المفاهيم اللي طلعت بها والمهارات اللي اتعلمتيها انا اتعلمت من نبي ان المهارة التالية اتعلمت المهارة التالية. وده يساعدكم اللي هيساعدكم فيه ان انا رتبت الموضوع وصنفته بشكل معين هيفيدكم في حاجات كتيرة ان شاء الله. وفيه حاجات كده برضه
مهم قوي فكنت بعلق عليها وما بفوتهاش. يعني قد تكون يعني مش مش واضحة فيها المسألة او مش مستبانة. فكنت بايه بوضحها بشكل كافي فلذلك ده الترتيب عند حضرتك. ان انت تدرسي الكلام ده كويس وتفهميه كويس
وبعدين الكلام ده على الاقل تقريه وبعد كده بقى تشرعي في منظومتك التشغيلية ونصيحتي حطي خطة. حطي خطة يعني بمعنى ايه حطي خطة؟ يعني ما تسيبيش الامور كده يعني لازم تخططي انا على سبيل المسال النهاردة عايزة ايه؟ اللي انا قلته يعني في اربع اربع عناصر لازم تبقى حاضرة في خطتك
العنصر الاول اتكلمنا عنهم في الاول المخرجات الوصف الاجمالي للمنتج والوصف التفصيلي اللي بعدها العمليات اللي هتم هعمل كزا المرحلة دي انا هخصص اول اسبوعين بس لتحبيبه في الصلاة مش هكلمه بشكل مباشر مش هكلمها بشكل مباشر. دي ليه؟ لعمليات
المفروض المحور التالت المدخلات. انا ايه ايه مع ايه؟ هدخل كتاب الله في حياته ازاي؟ طب هعمل ايه اللي بعد كده القياسات المعايير والقياسات. انا عايزة القياسات اللي انا كل فترة اتفقد نفسي زي جدول المحاسبة كده. جدول تعاقد
في لازم الخطة بتاعة حضرتك تبقى فيها زمن لازم محددة بزمن ولازم تبقى انت بشكل واضح وصريح كل فترة بتتفقدي. طيب انا عملت الكلام ده ووالله نفع ولا ما نفعش؟ كده تمام. انت عذرت الى الله
ولذلك اقسم بالله اقسم بالله لو ما خرجتيش من الدورة دي بحاجة الا ان انت تبقي خلصتي ضميرك امام الله لكفاك. ان انت نجيت نفسك من المساءلة امام الله وانا بقول تاني اهو
انا ما اراه ان حتى اللي منكم ما عملتش الكلام ده معه وهو طفل تعمله معه حتى وهو دلوقتي راجل في بيت وعنده اولاد عادي عشان انت حتى لما تلقي الله تبقى ايه على اقل تقديرات
تبلغي بنيتك واملك ما لم تبلغيه بجهدك وعملك. لان انت كده عند ربنا تبقي صاحبة بدء نية مقبولة كده صالحة صافية صادقة. استفرقت يسعد في الاخذ بالاسباب. قعدتي قريتي كتاب وزاكرتي كتاب وحضرتي دورة وعملتي وجهزتي وعديتي عدتك كلها
لما يحصل بقى يبقى تتسلي بقصة سيدنا نوح تتسلي بقصة سيدنا لوط يبقى انت كده ايه ولزلك ده اللي كنت بقوله انا امتى اتسلى بحال سيدنا نوح؟ لما ابقى عملت له عمل سيدنا نوح. انا ما بتسلاش به وانا ما عملتش حاجة. اهو انا حاولت اتعلم حاولت اعمل
تبقى فانت تفهمي ان ده طريقتك للخلاص لخلاصك انت الشخصي. لراحتك انت النفسية والله تم ما تمش حصل ما حصلش وانا احتسب على الله انه اكرم من ان انت هتاخدي بالاسباب
لان هو ده اللي قلناه يا جماعة في التوكل انا متوكلي على الله ويا رب اهدهم لي يا رب يا رب قلنا قبل كده دعاء بلا عمل كقوس بلا ايه؟ بلا وتر. يا رب اهدهم لي وانت ما فتشتيش فين المشكلة؟ ما
ما كنتيش تاخدي خطوة انت لو عملتي ده كده على الاقل ان شاء الله واعذرتي الى الله انا ارجو ان شاء الله ان ربنا اكرم من انه هو ربنا قادر ان بين طرفة عين وانتباهتها يبقى ابنك ده بيعشق الصلاة
قادر بس ناخد بالاسماء فيرجى ان شاء الله ان انت لو خدتي بالاسباب دي يرجى ان ربنا عز وجل يقر عينك بصلاتهم. ما حصلش. انت ربنا هيقر عينك ان شاء الله بان انت عملت اللي عليك
بل الاجمل انه مش ضايع. يعني ممكن ما يتأثروش دلوقتي ولا كلامك يفرق معهم. لكن ممكن تجديه بعد سنة سنتين كده ايه مع نفسه كده بس تبقى انت بلغتي اللي انت وصلت وعملت اللي عليك
وان شاء الله ان شاء الله ما هيضيعش جهدك لو هو صح وانسي اللي فات من حتة ان انا بدعي بدعي بدعي بدعي بدعي بدعي وما فيش انت دعائك ده انا اسف ما لوش اي لازمة من ناحية ايه؟ التأثير
فيهم طالما انت ما بتاخديش بالاسباب من ناحية العمل ناحية التفتيش مين المسؤول من ناحية حتى القعدة معهم واخدوا خطوات ايجابية معهم فيرجى ان شاء الله ان يتم حل المشكلة في الجزء ده. آآ ان شاء الله نكتفي بالقدر ده في الحلقة دي. وان شاء الله يعني بعد كده نكمل بقى في استعراض الكتاب واحدة واحدة. وانا
على قد ما اقدر وانا بستعرض الكتاب اقول ده مفهوم خلوا بالكم منه دي مهارة انتبهوا لها. واحنا ماشيين كده ان شاء الله. سبحانك اللهم ربنا وبحمدك اشهد ان لا اله الا انت استغفرك واتوب اليك